212 ETUDE 



Après le tloel passel, Charte, comme bruit persiste, 

 Et en qui tant honneur et poeste s'asiste, 

 Hiretier du ducq Phelippe à Bruges en sa terre, 

 Margheritte espousa, soer au roy d'Engleterre. 



Puis peu de temps après expulsant déshonneur, 

 Assista noblement son ost au camp donneur ; 

 A Lihon en Santeres prist on mainte per[s]onne, 

 Le Roy entra ce tempore en Péronne. 



Là promist dessus Dieu et sus Paternité 

 D'entretenir amour, paix et fraternité; 

 Sans vice au noble ducq le ducq ossi aly, 

 Mais le Roy comme on set de tous poins ly falli. 



Néantmoins, comme le dit de ce traité poursigné, 

 Le Roy monstra au ducq par faveur ung doulz signé, 

 Car il associa et ceux de son colliége, 

 Et se porta le croix Saint Andrieu devant Liège. 



Liège, tendant monter les haulz toix sans descendre, 

 Fut toute démolie et convertie en cendre; 

 Le Roy puis à Werwicq balla gens de sa terre, 

 Pour le Roy desaisir du roialme d'Engleterre. 



La mère au ducq ala ce temps de vie à fin; 

 xvn jour fina en novembre, après la fin, 

 v ans de son mary à aire très solutaire, 

 Priez Dieu c'obtenir en puis lieu salutaire. 



Aux Chartreux les Béthune humble religion, 

 Le ducq les vault conduire à grande légion, 

 De prélas et de clers et de nobles en somme, 

 Et puis mena son ost dessus l'iauwe de Somme. 



Nelle fut mise en feu par sa superbe roie, 

 Mondidier se rendy, si firent ceux de Roie; 

 Au moi de may eussent tenant rieugles anchiennes, 

 L'ordre renouvella par dedens Valenchiennes. 



